
Prome Minister Evelyn Wever-Croes: 

LOGRO GRANDI: 


UN lo yuda cu e meneho di genero pa brinda mas proteccion y 
crea oportunidadnan igual pa e hende bomber y hende muhe 



Recientemente representantenan di UN Women tawata na 
Aruba pa asisti den un conferenda hunto cu tur esnan cu 
ta traha den e area di derechonan di hende muhe tanto den 
sector publico cømo den sector priva. Den e conferenda, a 
delibera riba e puntønan cu mester haya mas atendon pa 
fortifica e posicion di hende muhe na Aruba. Unda por crea mas 
oportunidad y iogra oportunidadnan igual pa hende bomber y 
hende muhe. 

Prome Minister Evelyn Wever-Croes: "Mi ta sumamente 
orguyoso di a logra esaki, producto di trabounan duro cu nos a 
bin ta haciendo ya caba pa aigun luna hunto cu United Nations 
na New York”. 

Durante su bishita na United Nations na september ultimo, 
Prome Minister a papia cu e Directøra Ehecutivo di Un Women, 


sra, Phumzile Mlambo na unda cu a yega na palabracionnan 
importante pa Aruba. UN Women a aproba pa yuda nos traha un 
maneho riba e posidøn di hende muhe na Aruba. UN Women a 
comete su mes pa sostene Aruba pa bin cu un maneho integral 
pa cu e desaroyo di hende muhe/ igualdad di genero. 

Prome Minister ta duna di conoce cu esaki ta un dia grandi, 
un iogro grandi. Aruba y UN Women, representa pa sra. Aiison 
McLean a firma e MoU pa e gender policy’ na unda a yega na 
palabracionnan concreto con UN lo yuda nos riba e meneho di 
genero pa brinda mas proteccion y crea oportunidadnan igual 
pa e hende bomber y hende muhe, Esaki ta dirigi tambe pa e 
hende homber mirando cu den ciertø areanan, e hende muhe 
ta haya mas privilegio y oportunidad cu hende homber Nøs 
kier crea un plataforma igual. 

Prome Minister Evelyn Wever-Croes: 


FRONTERA CU VENEZUELA TA KEDA CERA! 


Dennonnberdi Gobierno di Aruba, Prome 
Minister Evelyn Wever-Croes ta informa 
cu e frontera entre Aruba y Venezuela ta 
keda cera por lo pronto. E decision aki ta 
basa riba e siguiente argumentonan. 

Gobierno di Aruba ta sigui e desaroyo 
na Venezuela hopi dl cerca. E situacion 
ta dlficil y nniyones di habitante ta purba 
sali di e pais, Desde 2015, 4,5 miyon 
Venezotano a bandona nan pals, y pronto 
e total lo surpasa 5 miyon. E impacto 
di e crisis di Venezuela den e pais ta 
inmenso y e impacto riba e paisnan cu 
ta den cercania di Venezuela ta hopi 
serie. Entre nan Aruba, cu ta hopi cerca 
di Venezuela, 

Gobierno di Aruba ta purba atende cu e 
crisis aki lo miho posibel. 

Na Aruba lin miles di persona di 
Venezuela. 

Banda di esey, actualmente nos tin como 
2 mil petidon pa asilo y ta purba atende 
cu diiigicencia teniendo cuenta cu 
tratadonan internacional di derechonan 
humano. 

E frontera entre Aruba y Venezuela ta 
cera desde februar! di e aha aki despues 
cu Venezuela unilateralmente a cera e 
frontera. Na mei Venezuela kier a habrl e 
frontera pero Gobierno dl Aruba a dicidi 
e ora pa cer’e. 

Gobierno a prolonga e ciere aki na juni 
y september y e tabata valido te 10 di 
december. Gobierno di Aruba awor a 
dicidi di prolonga e ciere aki cu 3 3una 
mas. 

Gobierno a haya peticion di 
ciudadanonan cu kier bay blshita famia 
na Venezuela of cu kier bay dokter na 
Venezuela. Tambe Gobierno a wordo 
acerca pa importadoman di fruta pa 
importa fruta y berdura di Venezuela. Y 
finalmente Gobierno a wordo acerca pa 
Hulanda cu tin probiema cu e ciere di 
frontera pasobra nos no ta den guera cu 
Venezuela. Gobierno ta compronde tur 
e motibonan y peticlonnan aki y nos a 
considera nan tur. pero na e momento 
aki habri e frontera cu Venezuela no ta 


den interes general dl pais Aruba. 

"Nos ta convivi cu e situacion na 
Venezuela. Nos tin eonocir, famia, 
amistadnan aya y aki cu ta sufri hopi 
bou e circumstancianan aki, Aruba ta 
hadende su parti. 

Como hende, como mama, y wela, mi 
por sigura bo cu e decision aki ta duro, 
pasobra mare nos por a yuda mas, mare 
nos por a haci mas, pero nos no por. E 
problemanan di Venezuela mester wordo 


resolve den Venezuela mes. Aruba no 
por soluciona nan. Nos mester tene 
cuenta cu Aruba awor. 

Mi ta spera di por conta cu comprension 
di comunidad di Aruba pa cu e decision 
aki. 

Y mientras tanto mi ta pidi pa nos tene e 
pueblo dl Venezuela den oradon y ohala 
cu pronto e situacion por resolve", Prome 
Minister Evelyn Wever-Croes a expresa. 



Den nomber di Gobierno di Aruba. 
Prome Minister Evelyn Wever-Croes 
ta informa cu e frontera entre 
Aruba y Venezuela ta keda cera! 


Gobierno di Aruba ta sigui e desaroyo na Venezuela 
hopi di cerca. E situacion ta dificil y miyones di 
habitante ta purba sali di e pais. Desde 2015,4.5 
miyon Venezolano a bandona nan pais, y pronto e 
total lo surpasa 5 miyon. E impacto di e crisis di 
Venezuela den e pais ta inmenso y e impacto riba e 
paisnan cu ta den cercania di Venezuela ta hopi serio. 
Entre nan Aruba, cu ta hopi cerca di Venezuela. 

FRONTERA TA KEDA CERA POR LO PRONTO 

ULTIMO SIMAN PA HACI ENTREGA Dl 

ZIENSWIJZE RIBA ROPV 


E proceso di ROPV ta andando pa cuai desde prome dj October 
e concepto di ROPV (cROPV) tabaia ler inzage’ na diferente 
localidad y online, comunidad por a tuma nota di e ptan na 
oficina di DIP durante un periodo di un luna (te cu prome di 
November 2019), Manera cu ya a informa comunidad t desde 
prome di November a inida cu e proceso di zienswijze cu ta 
tumando luga fe cu prome di December 2019. Comunidad ainda 
tin e oportunidad pa entrega comentaho y pensamentonan por 
escrito a base di locuai cu a mira of constata den e temporada 
di un luna di inzage riba e concepto di e ROPV. 

Considerando cu e fecha aki ta riba un diadomingo, 
huridicamente comunidad por entrega zienswijze te cu dialuna 
2 di december pa 12or di merdia! Ta importante pa comunidad 
tuma nota di e fecha y menciona pa no keda afo, pesey ta 
had peticion na comunidad pa entrega esaki mas Ilher cu ta 
posibel. 

Kico ROPV ta nifica pa Aruba? 

Por medio di e Plan di Desaroyo Teritoriai (ROP) 2019 - 2029, 
tin diferente area (gebted) defini riba e mapa di Aruba, tur cu 
un cofor cu ta indica ki tipo di area e ta, sea ta pa vivienda, 
naturalesa, desaroyo economico etc. Awor cu e ROPV pa 


cada area lo duna na nan un besfemming\ pues indicacion 
di kico por wordo haci den cada area y kico no, di tat forma cu 
Aruba completo ta di acuerdo cu ne* 

A base di locuai cu ya DfP a presenta di e ROPV den concepto, 
comunidad tin e oportunidad pa entrega nan punto di bistå, 
remarca of obhecion te cu 2 di december 12or di merdia. 

Inicio hoorzitting 

Unabes cu e proceso di zienswijze pa ROPV termina ta inicia 
dibiaha cu e hoorzittingen cu to tuma lugar riba e siguiente 
fechanan: 

3 y 9 di december 2019 di 4or di atardi pa 6or di atardi 
na DIR 

5 y 6 di december di 9or pa Hor di mainta den saia dl 
conferencia grandi di DOW. 

Pues tur persona cu a entrega zienswijze !o ricibi e oportunidad 
pa reuni cu DIP durante di 20 minuut pa trata cuatkier 
preocupacion y intercambia pensamento. Ta spera di conta cu 
presenda di tur persona cu a entrega zienswijze, pa di e forma 
aki forma parti na e proceso di democratisering di e ROPV 

DESPUES Dl MAS CU 40 ANA WARDANDO, AWE GABINETE 
WEVER-CROES A CUMPLI DEN E BARIO Dl HOOIBERG 

Minister di Cultura Xiomara Maduro: 

JUAN CHABAYA “PADU” LAMPE “ARUBA SU 

TATA Dl CULTURA” A BAY SOSEGA 



Nos Tata di Cultura Juan Chabaya Padu Lampø a bay sosega 
lagando un legado bunita atras pa nos. Danki Padu pa tur cos. 
Den mente y curason Padu lo ta bibo pa semper. Condolencia 
y hopi forza na famia y na Aruba henter. 

Minister di Cultura ta comparti un parti chikito di ken ta Padu: 

Juan Chabaya Lampe, miho conoct como Padu del Cartbe’ 
a nace dia 26 di april 1920 na Aruba. El a haya e nomber di 
canho Padu 1 for di su Padushi y e nomber artistico “Padu del 
Caribe” el a haya durante un grabacion di disco na Venezuela. 
Un baluarte di nos cultura cu a desaroya su propio estilo riba 
tereno musical como compositor, pintor y escritor. Logrando 
astna admiracion loca! y internacional. 


Padu a lanta den un famia musical. Su tata Harry Lampe 
tabata tocado di piano y tabata lesa nota musical. Hunto cu 
su rumannan, tata di Padu tabata forma un grupo musical 
den cual nan tabata toca piano, fluit, fio, cuarta y wiri. Na un 
edad hoben {12 aha) Padu tabata dedica tempo na mandolin, 
dannet y cuarta y a desaroya basta agilidad, te cu piano a 
bifa su instrumento preferk Despues cu el a scucha Rufo 
Wever toca, Padu a keda inspira pa sigui cu piano. Cu tempo 
el a desaroya su propio ritmo y estilo. Na un edad hoben di 
16 aha Padu a cuminsa toca pa publico y e hoben pianlsta y 
compositor tabata considera Rufo Wever su gran inspiracion 
pa su desaroyo musical 

Como compositor Padu tfn mas o menos 200 composicion 
musical rtba su nomber, Hubert Booi tabata sktrbi texto pa 
cancion pa e grupo hubenit ‘De Trupialen' y Padu tabata traha 
melodia pa nan. Pa conserva y promove ritmo y melodia tipico 
di Aruba, manera wais, danza, mazurka y tumba, Padu y 
Rufo Wever a cuminsa cu grabaclon y produccion di discen an 
78 RPM destina pa e mercado di Antia Hulandes. Un di e 
grabadonnan ta e cancion compone na 1952, graba na 1954, 
yama ‘Aruba Dushi Tera\ cu dia 16 di maart 1976 oficialmente 
a bira nos Himno di Aruba, Padu a toca piano y canto tabata di 
J De Trupialen' bao direcdon di Frere Alexius. 

E cantica preferi di Padu mes ta J Abo So 3 un cancion inspira pa 
amor, cu palabranan bunita y hopi profundo. 

E prome LP cu Padu a graba ta f Round trip with Padu del 
Caribe 1 , graba na Corsou cu Thomas Henriquez. Pa e exito di 
su LP Padu del Caribe en Venezuela 1 (graba na aha 1960 ) 
e! a ricibi e premio ‘Piano de Oro\ Despues Padu a graba 11 
LP RCA Victor, den ahanan 60. El a pone su prome CD titula 
‘Recuerdonan Stima’ riba mercado na 1993. Pa e CD aki Padu 
a ricibi ‘Den Ambiente Award ! y tambe na aha 1993 un plakkaat 
cu un CD y Cassette di Oro di ‘Zona Bon Records\ Su ultimo 
CD ‘Padu del Caribe 3 a aparece riba mercado na 2008. 


Desde snicio di e pianta di television di Aruba na 1963 y pa tres 
aha sigui s Padu tabata duna oportunidad na taiento local den 
su programa ‘Padu del Caribe y su show.' Padu ta di opinion cu 
folklore semper ta hopi importante, e ta promove nos identidad 
y nos cultura, nos mester iaga otronan conoce y cuid’e bon. 
Pa su contribudon valioso riba tereno cultural Padu Lampe a 
ricibi varios premio y condecoracion, Banda di e premionan pa 
su contribudon na e mundo di faranduia, aki nos ta comparti 
algun, Padu a haya e condecoracion como 'Ridder in de Orde 
van Oranje Nassau (1972) di su Mahestad Reina Juliana, e 
Orden di Andres Bello Segunda Clase r di Gobierno Venezolano 
{1975) y e ‘Zifveren Anjer 3 cu ta un honor Hulandes halto riba 
tereno culturaf (1986). Tambe el a haya e reconocemento pa 
distinguished services rendered to the community' di Kiwanis 
Club of Aruba (1966), Paul Harris Fellow' di Rotary Club of 
Aruba (1991), un homenahe di Dhaddy Brokke den Golden 
Tulip Hotel (1991) y Top 20 awards 3 di Radio Galactica. 
Sinembargo e reconocimento mas grandi pa Padu tabata cu 
na 2001 el a haya e nombramento oficial como Tata di Cultura 
di Aruba 3 fordi Gobierno di Aruba. E premio ‘Mara di Oro r Padu 
a haya na aha 2004 y na 2007 Bon Dia Aruba a nombra Padu 
como ‘Man of the Year 3 , Na 2006 Grupo Cultural ‘De Trupialen 3 
a dun’e un homenahe y el a haya un luga riba nan ‘Muraya di 
Fama'. 

“Aruba Patria aprecia, nos cuna venera, chikito y simpel bo 
por ta, pero si respeta 3 ’. Di e manera aki e tononan glonoso 
di nos Himno Aruba Dushi Tera ta cuminsa. Un cantica for di 
e mentenan creativo di cuai nos inigualabel Padu Lampe ta 
un di e co-authornan. Awe Padu a bay laga nos fisicamente. 
Nos Himno cu despues di un lucha hiba pa entre otro nos 
Llbertador Betico Croes a wordo oficiaitsa 42 aha pasa dia 16 
di maart 1976 pa e Gobierno insular y resona pa promer biaha 
como e Himno di Aruba riba 18 di maart 1976 na Wifhelmina 
stadion. Esaki ta un parti chikito di e biografia di Juan Chabaya 
Lampe, Masha Danki Padu pa tur iocua! bo a haci pa Aruba, 
Padu sosega na paz. 

“TUR MUCHA TIN DERECHO RIBA PROTECCION 
CONTRA ABUSO Y NEGLIGENCIA” - ARTICULO 

19 TRATADO Dl MUCHANAN 


Awe 29 di november ta un fecha caminda nos ta recørda e di dos 
aniversariø di e tragedie cu a søsode riba nos isla caminda dos 
mucha inocente a perde nan bida. E døs muchanan a fayece 
acønsequencia di maltrato severo y negligencia. Esaki ta algo 
cu nos comunidad di Aruba no por lubida y ta un sucedido cu 
hamas por ripitL 

Sodaal Crisisplan a wordø estableci basa ariba e crisis social 
cu ta eherce aki na Aruba y e døs cnaturanan aki cu a perde 
nan bida. Esaki ta e motor di høpi persona y instancia cu ta 
trahando incansabel pa logra e meta pa aiivia e crisis social 
aki na Aruba, Pa es motibo nos como ciudadanø nø ta permiti 
pa lubida kico ta e Derechonan di nos Muchanan, basa ariba e 
Tratado di nos Muchanan. 

Kicota e Derechonan di Mucha?Abøta na altura di e derechonan 
di cada mucha? Akibou por lesa 10 articulo di e 54 articulo di 
derechonan dl mucha cu ta wordo trata internacionalmente; 

1. Un mucha ta un persona bou di 18 aha; 

2. Tur derecho ta aplicabel pa tur mucha; 

3. E Interes di mucha mester ta central; 

4. E estadø/pals mester boga pa e realisaciøn di tur e 
derechonan; 

5. Mayornan ta guia e yui ora di eherce su derechonan; 

6. Cada mucha tin derecho riba bida y desarøyo; 

7. Cada mucha tin derecho riba un nomber y nacionalidad; 

8. E estadø/pais mester proteha e Identidad di e mucha; 

9. Cada mucha tin e derecho pa lanta y crece cerca su 
mayornan; 

10. Mucha y mayor tin e derecho di ta hunto como famia. 

Tur mucha tin nan derecho y ta keda na nos como adultønan 
respønsabel pa dunanan e guia y e sosten, e cariho y 
proteccion, e motivacion y comprensiøn pa asina nan por crece 
den un ambiente caminda nan bi enestar y siguridad ta central. 
Nos no mester lubida cu nos muchanan di awe ta nos futuro 
di mahan y huntø como un comunidad nos por pone como 
meta pa proteha tur nos muchanan di tur forma di abuso y 
negligencia pa asina nan por crece y bira adultønan saludabel 
y emocionalmente stabil. 


Ultimo desaroyønan ta indica cu impfementaciøn di e 31 
proyectonan bou capa di Sociaai Crisisplan (SC P) gradualmente 
ta dunandø su frutonan impørtante manera ampliacion di 
capacidad y expansion di servicionan social di diferente 
fundacionnan y departamentonan di gobierno. Asina mes, 
comunidad ainda ta ser cønfronta cu incidentenan lamentabel 
cu ta duna sehal cu mester sigui traha ditigentemente pa yega 
na cambionan cu ta necesariø. Un di proyectonan impørtante 
ta esun unda tur e sectornan ta trahando hunto pa yega na 
un prøtocøl pa implementacion di e ley di cødigo di siguridad 
pa menørnan, E cødigo di siguridad aki lo haci raportahe di 
incidentenan y søspecho di abuso di menor obligatario pa tur 
profesionalnan. Tambe lo implementa un sistema di registro 
central cu tur departamentø concerni lo atende cu casønan di 
abusø y negligencia na un forma hopi mas iihe y eficiente. 

Abusø di mucha ta algø cu nøs no por tolera ni acepta y a bira 
tempo pa nos nø bira wak otrø banda, sino enfrenta esaki. 
Si abo conoce of sa di un casø di abuso di mucha no keda 
keto, pero kibra e silencio, Yama pa consehø øf ayudø si bo 
ta sospecha abuso of negligencia di menor na 5881010 pa 
haya mas informacion na Bureau Sostenemi cu ta e meldpunt 
øficial, Paso tur mucha tin e derecho di proteccion y amor, E 
bienestar y siguridad di nøs muchanan ta e respønsabilidad di 
nos tur. 

Pa mas informacion tøcante Sociaai Crisis Plan por tuma 
contacto na 5281100 of por bishita nos Facebook page @ 
scparuba. 



SOCIAAL CRISISPLAN 

"Cada mucha tin 

e derecho 
riba proteccion 
contra abuso 
y negligencia" 

Articulo 19 Tratado di Muchanan 

DEN CUADRO Dl INNOVACION LO PUBLICA 
LEYNAN Y NAN SPLICACION VIA E-BOOKS Y 
ARUBA LO TA PROME DEN CARIBE 



Manera ta conoci Gabinete Wever-Croes y ministeno di 
Husticia ta dunando prioridad pa up-date leynan cu ta hopi 
anticua. Leynan ta e software di un pats y tin leynan cu ta data 
di siglo anterior cu a bay den Antia y despues Aruba p'esey 
mester percura pa continuamente tin up-date di e leynan. Den 
e cuadro ey tin hopi ehercidø andando y pronto por ehempel 
lo intrødud ley cooperativo nobo pa Aruba (Bøek 2). Ta un 
par di decada cu Aruba no cønoce un up-date riba su leynan 
cooperativo y esaki lo bira realidad pronto cu coøperacion di 
Parlamento. 

Tambe ta pendiente e tnvoeringsverordening pa løke ta trata 
e codigo civil cu a bay Parlamento na fin di September Esaki 
tambe tin un par di aha pendiente unda ta bay intrødud por 
ehempel leynan di herenda. E ’erfrecht' lo wordo modernisa 
hunto cu otro leynan cu \o actualisa. Tambe ta bay cambia 
e codigo penal, cu DWZ ta trahando riba dje actualmente y 
diferente otrø ieynan via un verzameliandsverordening caminda 
ta bay up-date diferente fey cu fa regarda husticia cu ta algo 
historien pa Minister Bikker. Den e verzameliandsverordening 
ta bay up-date diferente ley na mesun momentø y asina cønoce 
un adelanto riba up-date di e leynan. 

Den e cuadro aki normalmente tin e website unda ta publica e 
leynan, pero tradicionaimente ta cada tantø tempo ta publica 
bukinan cu nota di splicacion. E bukl aki, sector Huridico cu ta 


traha tur dia cu ley ta uza e buki diariamente. Ora di print un buki 
e ta tene fecha di printing y perø anualmente mester up-date e. 
Minister Bikker a bisa cu el a sinta studia y mira con otro pals 
ta atende cu esaki y kier bin cu algo innovativo. Den cuadro di 
innøvacion Ministerio di Husticia tin e intenciøn di bay over na 
euminsa publica e texto hunto cu e nota di splicacion Memørie 
van toelichting di ieynan via bukinan eiectronicø (E-Books). 

E bentaha di E-boøks ta; 

a. por mantene e texto up-dated na cambionan di ley; 

b. ta inefui e nota di splicacion; 

c. e ta miho pa nøs medio ambiente pasobra no mester print 
hopi papel. 

d. si ta desea pa tin un printed version por ordo un hardcover, 
dus un buki tradiciønal. 

Cu esaki Aruba lo ta un di e lidernan di innovacion riba e tereno 
aki. For di e sondeo cu a hacL ta un par di legisladø na mundo 
so ta publica nan leynan via E-Books. Por ehempel na Merca 
e estadonan di Texas, Florida, Winsconsøn y na Europa por 
ehempel Aiemania ta høpi activo riba esaki. Pa Caribe y den 
mundo Aruba ta bay ta un di e prøme nan cu ta introduci e 
dimension aki. 

linsan, Ambulance, Bombero, Super Heroes y Polis 


HUNTO NOS A LAGA NOS MUCHANAN CU UN 

SMILE RIBA NAN CARA 


Recientemente arlba ø fecha di 20 november 2019 dia 
internadonal di derecho di mucha tur e unidadnan cu ta sirbi y 
proteha nos cumindad a tene nan di dos Heroes Day. Riba e 
fecha aki hunto cu nos heroenan a bishita diferente sco] rond 
di nos isla. 

Keda pendiente pa e cobertura ampiio riba e dia special aki. 
Hunto como un famia pero cu diferente petchi nos a pone 
ambiente y alegria riba cara di tur nos chikitinan! 

Minister Dangui Oduber: 

SVB NA EAGLE TA BAY HAYA UN RENOBACION 

Y EXPANSION! 


Diaranson atardi Minister di Salubridad Publicø Sr. Dangui 
Oduber a acudt na Banco Social di Aseguradonan (SVb) na 
Eagle pa anuncia e renobacton y expansion di e oficina. E 
mandatario a duna un discurso caminda e la enfoca riba e 
necesidad di e renøbadon y expansion di e edificio di SVb na 
Eagle. “IMa momento cu mi a drenta den e gobierno mi tabata 
na altura di e situacion di escasez den espacio pa traha cu 
SVb tabata encontra su mes den dje' 1 asina e mandatario a 
expresa den su discurso. E la pidi director di Svb pa pone 
como prioridad pa percura pa Svb haya un edificio nobo y 
tambe renoba e edificio existente. Esaki ta hopi importante pa 
e trahadornan tin un espado comodo pa por had nan trabou. 
E hende pa e gobierno akt ta centrai y minister Oduber ta 
contento con Svb ta wordo maneha y dirigi pa a percura pa 
nan haya un edificio nobo. E gobierno aki a cumpli cu deseo 
di e trahadornan. 

Minister Oduber a anuncia cu e trabounan di expansion lo intcia 
na maart 2020 y lo termina pa fin di aha 2020. E inversion di 
e expansion den su totalidad induyendo muebleria y ektpo ta 
calcuia di costa entre 6 pa 8 miyon ftorin y despues ta sigul cu 
e restructuradon di e edificio existente. 

Minister Dangui Oduber a menciona cu e proximo ahanan 
SVb ta bay inova den su structura di trabao 1 pasando di un 
organisacion basa riba funcionnan, cu un herarkta fuerte y 
cenfralisa, pa un organisacion basa riba rolnan, un herarkia 
menos fuerte y mas descentralisa. Ta pesey e intencion ta cu 
e diseho di e muebiieria lo fa asina cu eta conslstente na e 
desaroyonan interne pa futuro. E espacio di trabao cu ta bay 
crea ta bay cuadra cu e transformadon cu SVb ta bay ta traha 
riba dje den e periode 2020-2025. 

“Mi ta contento dl mlra cu SVb su ambicion ta pa crea espacio 
di trabao di calidad, y cu ta den linea cu principionan di 
organtsadonnan modemø y flexibel, empoderando e trahador 
lo mas tanto posibel, dirigi riba aumenta e calidad dl servido pa 
e clientenan. Loke ta remarcabel ta cu SVb tin un percentahe 
di 80% di empleado cu no ta meld AQ" esei tabata palabranan 
di e mandatario. Finaimente Minister Dangui Oduber a gradici 
y desea fur e empleadonan di SVb exito den nan fundon. 

MINISTER PLENIPOTENCIARIO BESARIL 
A BISHITA REPRESENTANTE Dl REINO NA 
UNION EUROPEO ROBERT DE GROOT 



Na øcasion di e 'Internacionai Sølidarity Cønference on the 
Venezuelan Refugee and Migrant Crisls" na Bruselas, Minister 
Plenipotenciano Guillfred Besaril a bishita e Representa nte 
di Reino Hulandes na Union Europeo Robert de Groet. Na e 
encuentrø aki tambe tabata presente Minister Plenipotenciano 
di Curagaø Anthony Begina y Gezaghebber di Boneiro Edison 
Reina. 

Topico principal tabata e conferencEa riba e situacion na 
Venezuela y e crisis cu esaki a crea pa e paisnan bisiha. 
Minister Besaril a had uso di e oportunidad aki pa Enforma sr. 
De Groot riba e im-pacto di e crisis aki pa Aruba. E mandatario 
a eunmtnsa na bisa cu Aruba y e otro islanan tin lasonan 
grandi y historico cu Venezuela, Aruba den e periødo di 
1989 pa 1994 cu construccion di hotelnan na Aruba, tabata 
ta principal mente Colombianonan a bin Aruba pa traha den e 
sector hote-lero. Den e periødo despues entre 1996 pa 2011 
a bin un stabilisacion den e cantidad di stranhero cu ta traha 
na Aruba. £ Nos por a nota cu desde e situacion na Venezuela, 
hopi mas Venezolano a drenta e mercado laboral. Awor akt 10 
prociento di e poblacion di Aruba ta Venezolano. Esaki ta trece 
cune un presion grandi riba e facilidadnan sodal y tambe un 
presion grandi riba nøs pre-supuestø. E situacion aki tambe 
a pone presion riba seguridad, Y como cu turismo ta e pliar 
mas grandi di economia di Aruba esaki ta un aspecto hopi 
importante pa atende/ aslna Minister Besaril a bisa. 


suma mente importante pa scucha bon loke ta bin dila nti, pero 
aun mas importante ta pa mtra unda Aruba por haya sosten 
pa enfrenta e situacion aki. Di su banda sr. De Groot a bisa di 
tin hopi confiansa den e Comision Europeo nobo, cu lo hiba 
un maneho pa asuntonan exterior hopi mas fuerte. Tambe sr. 
De Groot a bisa cu tin miembronan den Fariamento Europeo, 
manera Samira Rafaeia cu ta keda pidi e atencion nesesario 
pa cu e situacion di Venezuela pa cu Aruba, Curagao y Boneiro. 

Banda di e situacion na Venezuela sr. De Groot a papia cu 
e delegacion riba e desaroyo pa cu e paisnan LGO (Landen 
en Gebieden Overzee), Negosacionnan mester conduci na un 
areglo nobo pa e paisnan LGO, Despues cu Reinado Uni saii 
for di Union Europeo ta presenta su mes un situ acion nobo, 
E cantidad di paisnan LGO lo bira menos, mirando cu hopi 
paisnan LGO cu ta parti di Reinado Uni ta cai afor. Segun sr. 
De Groot e budget pa e paisnan LGO lo keda mescos cu ta 
entre 500 y 690 miyøn euro f cu e unico cambto cu esaki ta 
keda reparti den menos pais. 

Robert de Groot a sigi bisa cu desaroyo sostenibel ta un tema 
hopi importante entre e paisnan LGO, Mescos ta e caso cu 
cambio di clima y e efecto cu esaki tin riba e nive! di laman. 
Tambe e problematico di un bon maneho di desperdicio ta riba 
agenda di e paisnan LGO. 

FinaJmente sr. De Groot e efatisa cu e paisnan por conta cu 
e Representaclon di Reino Hulandes na Union Europeo pa 
sosten den nan negosacionnan cu Europa. 


Sr, Besaril a bisa cu e presencia di Aruba na e conferencia ta 























Diahuebs 26 November 2019 


67 4MNLINE1 



TRAYECTO LO CUM! 

25 februari 2020 


UNDA Ml POR INSCRIBI? 

Oficina di Formacion Social 
Marinierskazerne Savaneta 
Bureau Sociale Vorming J 
Tel: 522-5352 

Sra Jessica Ras i 

info.formacionsocial@gmail.com J 

Kl DIA Ml POR INSCRIBI? J 

AWO CABA M 


r Bo ta un hoben masculino entre 18 y 24 aha?i 
W Bo no a termina un scol secundario? i 

f Bo kier mehora bo oportunidad pa trabou? M 

Bo kier un cambio positivo den bo bida? U 
Bo a termina un scol secundario y ta sin trabou? 


Bishita nos na: Formacion Social - SVT 


Bo oportunidad pa had un 

cambio posit 

ivo den bida 

Wi 


k-Tii 

I 

i 

i 



Gabinete Wever-Croes 

